Շոկ (ֆիլմ)

**«Շոկ»**, Կոսովոյի մասին կարճամետրաժ դրամատիկ ֆիլմ, որը նկարահանվել է «Օսկարի» առաջադրված ռեժիսոր՝ Ջեյմի Դոնահյուի կողմից: Ֆիլմը հիմնված է Կոսովոյի պատերազմի իրական իրադարձությունների վրա։ «Շոկ» ֆիլմի դիստրիբյուտորը «Ուատ Մեդիան» է, իսկ սոցիալական ցանցերում արշավը վարում է ալբանացիների թիմը։

Ֆիլմի պրեմիերան տեղի է ունեցել Ասպենի կարճամետրաժ ֆիլմերի փառատոնում, որտեղ այն արժանացել է լավագույն դրամատիկ դերի, հանդիսատեսի հատուկ ճանաչման և երիտասարդական ժյուրիի մրցանակների:  Ֆիլմը դարձել է մի շարք այլ փառատոների հաղթող, ներառյալ «Հոլիշ Շորթս» կինոփառատոնը և Վաշինկթոնի կարճամետրաժ ֆիլմերի կինոփառատոնը:

Շոկ ֆիլմը Օսկարի 88-րդ մրցանակաբաշխության ժամանակ, առաջադրվել է «Օսկար» մրցանակի, որպես լավագույն կարճամետրաժ ֆիլմ:

## Սյուժե
Շոկ ֆիլմը սկսվում է ժամանակակից Կոսովոյի տեսարաններով, որտեղ մեծահասակ Պետրիտը (Կուշտրիմ Շերեմետի) ճանապարհի մեջտեղում գտնում է հին հեծանիվ, որը նման է Օկայի հեծանիվին:

Պատմությունը տեղի է ունենում 1990 թվականների Կոսովոյի պատերազմի ժամանակ և կենտրոնանում է երկու երիտասարդ տղաների՝ Պետրիտի (Լում Վեսելի) և Օկայի (Անդի Բայգորա) վրա: Ֆիլմի սկզբում նրանք երկուսով Օկայի նոր հեծանիվով գնում են մի խումբ Սերբ զինվորների մոտ, որոնց Պետրիտը մի քանի կտոր թուղթ է տալիս ծխախոտը փաթաթելու համար։  Զինվորների հրամանատար՝ Դրագանը (Էշրեֆ Դուրմիշի),  վճարում է Պետրիտին փաստաթղթերի համար, Իսկ Պետրիտը գումարը կիսում է Օկիի հետ։  Օկին գիշերը մնում է Պետրիտի ընտանիքի հետ, և Պետրիտը խնդրում է նրան հաջորդ օրը ևս մեկ առաքում կատարել: Օկին սկզբում դիմադրում է՝ մտածելով, որ զինվորներին չի կարելի վստահել; բայց Պետրիտը վստահեցնում է նրան, որ ինքը ապահով է՝ ցույց տալով իր թաքցրած ատրճանակը։  Նա նաև ասում է, որ շուտով կկարողանա իր վաստակած գումարով հեծանիվ գնել, և Օքին համաձայնվում է նորից օգնել նրան։

Տղաները ժամանում են զինվորների ապաստարան, նախ զինվորը (Ֆիսնիկ Ադեմի) հարցնում է նրանց, թե ինչու են նրանք այստեղ, և Պետրիտն ասում է, որ պետք է տեսնել Դրագանին, որտեղ Պետրիտը Դրագանին ավելի շատ թուղթ է բերում: Բայց երբ նրանք հեռանում են, զինվորներից մեկը պահանջում է Օկայի հեծանիվը՝ մտադրություն ունենելով այն տալ իր եղբորորդուն։  Պետրիտի պնդմամբ Օկին համաձայնվում է, բայց ավելի ուշ նա նախատում է Պետրիտին զինվորների հետ համագործակցելու համար՝ անվանելով նրան դավաճան։  Օկին մի քանի օր չի խոսում Պետրիտի հետ, չնայած վերջինիս ներողություններին, քանի դեռ զինվորները չեն կանգնեցրել իրենց վարած ավտոբուսը: Տղաներին և ևս մի քանի հոգու դուրս են բերում ավտոբուսից և խուզարկում։ Երբ զինվորը Օկայի ուսապարկի մեջ ալբանական դասագրքեր է գտնում, Պետրիտը հայտարարում է, որ դրանք իրենն են։  Ի պատասխան՝ Դրագանը հրացանի պոչով հարվածում է Պետրիտի ստամոքսին։

Ավելի ուշ Օկին գալիս է շնորհակալություն հայտնելու Պետրիտին, և նրանք հաշտվում են: Օկին կրկին գիշերը անցկացնում է Պետրիտի մոտ, բայց հաջորդ առավոտ զինվորները ներխուժում են տուն։  Պետրիտան և նրա ընտանիքը դուրս են բերվում փողոց և շարվում պատի երկայնքով, Մինչդեռ Օկին մնում է թաքնված ներսում: Երբ զինվորը սպառնում է Պետրիտին ատրճանակով, Օկին հայտնվում է՝ ուղղելով Պետրիտի ատրճանակը զինվորի վրա։  Զինվորը վերցնում է ատրճանակը, և հայտնաբերում, որ լիցքավորված չէ, և Օկին հետ է նետվում Պետրիտի ընտանիքի մոտ։  Այնուհետև մեկ այլ զինվոր նրանց բոլորին հրամայում է հեռանալ քաղաքից և հետ չնայել, այլապես կսպանվեն։  Երբ Պետրիտի ընտանիքը, Օկին և մի քանի այլ տեղացիներ իրենց ունեցվածքով դուրս էին գալիս քաղաքից, նրանք տեսան մի փոքրիկ տղայի, որը վարում էր Օկիի հեծանիվը։  Օկին հետ նայեց նրան, երբ անցնում էր կողքով և սպանվեց զինվորներից մեկի գլխին արձակված կրակոցից։ Օկայի արյունով ցողված Պետրիտը շարունակում է զբոսնել ընտանիքի հետ:

Ֆիլմի ավարտին նա հեռանում է հեծանիվով և, ի վերջո, հասնում է ամայի քաղաք՝ կարոտով նայելով քաղաքին:  Ֆիլմն ավարտվում է այդ տեսարանով:

## Դերերում
* Լում Վեսելին՝ Պետրիտի դերում,
* Կուշտրիմ Շերեմեթին՝ Պետրիտի դերում,
* Անդի Բայգորա՝ Օկայի դերում,
* Էշրեֆ Դուրմիշին՝ Դրագանի դերում,
* Ադեմին՝ որպես զինվոր:

## Ծանոթագրություններ


## Արտաքին հղումներ
* 
* 

Կատեգորիա:2015 ֆիլմեր
Կատեգորիա:Կարճամետրաժ ֆիլմեր
Կատեգորիա:Ռազմական ֆիլմեր